Jennifer Rodriguez

Jennifer Rodriguez (s. 8. kesäkuuta 1976 Miami) on kuubalais-yhdysvaltalainen  pikaluistelija. Hän aloitti uransa taitorullaluistelijana ja voitti lajissa useita kansallisia mestaruuksia sekä sijoittui toiseksi lajin maailmanmestaruuskilpailuissa. Myöhemmin hän siirtyi rullapikaluistelun pariin ja voitti lajin maailmanmestaruuden vuonna 1993.

Vuonna 1996 Rodriguez vaihtoi jälleen lajia ja siirtyi luistelemaan jäällä tavoitteenaan päästä Yhdysvaltojen olympiajoukkueeseen. Hän osallistui ensimmäisiin talviolympialaisiinsa vuonna 1998 Naganossa ja osallistui myös seuraaviin talviolympialaisiin Salt Lake Cityssä ja Torinossa. Vuoden 2002 talviolympialaisissa hän voitti pronssia 1 000 ja 1 500 metrillä. Hän voitti sprinttereiden maailmanmestauuden 2005 oltuaan jo edellisvuonna pronssilla. Matkakohtaisissa MM-kilpailuissa hän on saanut hopeaa 1 000 metrillä 2003 sekä pronssia 1 500 metrillä 2003, 2004 ja 2005. Pohjois-Amerikan yleisluistelumestaruuskilpailuissa hän on saanut kultaa 1999 ja 2001 sekä pronssia 2000.

Ennätykset

Lähteet 
Tulokset skateresults.com

Viitteet

Aiheesta muualla 
 Jennifer Rodriguez yhdysvaltain olympiajoukkueen sivuilla 

Yhdysvaltalaiset olympiamitalistit
Yhdysvaltalaiset pikaluistelijat
Vuonna 1976 syntyneet
Elävät henkilöt